section_heading: Zemljopisne karakteristike
paragraph_text: Ogaden ima površinu od oko 200 000 km², koja se prostire u istočnoj Etiopiji duž etiopsko -somalske granice, a djelomično i po Etiopskoj visoravni u kojoj su gradovi Harar i Dire Dawa. To je polupustinjski kraj, u kojem je najveća rijeka u regiji je Šebele, sa svojim sezonskim pritokama. Vrlo je rijetko naseljen, a većina stanovnika su nomadski pastiri Somalijci, čiji su davni predci potisnuli starosjedioce narod Oromo prema Etiopskoj visoravni.